

### REPUBLIKA E SHQIPËRISË

**KOMISIONI QENDROR I ZGJEDHJEVE**

**V E N D I M**

**PËR MIRATIMIN E**

**MANUALIT TË KOMISIONIT TË ZONËS SË ADMINISTRIMIT ZGJEDHOR,**

**PËR ZGJEDHJET E PJESSHME PËR KRYETAR TË BASHKISË KAVAJË, QARKU TIRANË,**

**TË DATËS 7 MAJ 2017**

Komisioni Qendror i Zgjedhjeve, në mbledhjen e tij të datës 05.04.2017, me pjesëmarrjen e:

Denar BIBA- Kryetar

Hysen OSMANAJ- Zëvendëskryetar

Bledar SKËNDERI- Anëtar

Edlira JORGAQI- Anëtare

Gëzim VELESHNJA- Anëtar

Klement ZGURI- Anëtar

Vera SHTJEFNI- Anëtare

shqyrtoi çështjen me

**OBJEKT:** Për miratimin e Manualit të Komisionit të Zonës së

Administrimit Zgjedhor, për zgjedhjet e pjesshme për kryetar

të bashkisë Kavajë, Qarku Tiranë, të datës 7 maj 2017.

**BAZA LIGJORE:** Neni 23, pika 1, shkronja “a”, e Ligjit nr.10019, datë 29.12.2008

“Kodi Zgjedhor i Republikës së Shqipërisë”, i ndryshuar.

KQZpasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

### V Ë R E N

Komisioni Qendror i Zgjedhjeve, në zbatim të detyrimeve të parashikuara nga neni 21, pika 9 e Kodit Zgjedhor, për zgjedhjet e pjesshme për kryetar të bashkisë Kavajë, Qarku Tiranë, të datës 7 maj 2017, ka përgatitur Manualin e KZAZ-së për trajnimin e komisionerëve zgjedhorë.

Manuali i KZAZ-së, qartëson detyrat e KZAZ-së, nga momenti konstituimit/ngritjes së KZAZ-së deri në nxjerrjen e rezultatit të zgjedhjeve në ZAZ. Manuali synon t’ju vijë në ndihmë anëtarëve të KZAZ-ve për veprimtarinë e tyre në administrimin e procesit zgjedhor në ZAZ. Njohja, kuptimi dhe përvetësimi i procedurave të parashikuara në këtë manual, do të ndikojë në:

* ngritjen e nivelit profesional e administrues të anëtarëve të KZAZ-ve;
* zgjidhjen me profesionalizëm, paanshmëri, efektivitet nga ana e komisionerëve të KZAZ-ve të të gjitha problematikave të krijuara gjatë ushtrimit të detyrës;
* mirëadministrimin e procesit zgjedhor dhe zbatimin ligjor të detyrave të tyre funksionale, në përputhje me parimet dhe rregullat e vendosura në Kodin Zgjedhor të Republikës së Shqipërisë dhe në aktet nënligjore të nxjerra nga KQZ, për arritjen e standardeve.

Dokumentacioni i kandidimit i miratuar me vendimet e KQZ-së nr. 88, datë 07.04.2015 dhe nr.31, datë 06.03.2015, kanë ndryshuar me vendimet 101/2017 dhe 111/2017, të cilat janë pasqyruar në manualin e KZAZ-së për zgjedhjet e pjesshme për Kryetarin e Bashkisë Kavajë, Qarku Tiranë, të datës 7 maj 2017.

**PËR KËTO ARSYE**

Bazuar në nenin 23, pika 1, shkronja “a”, e ligjit nr. 10019, datë 29.12.2009 “Kodi Zgjedhor i Republikës së Shqipërisë”, i ndryshuar, Komisioni Qendror i Zgjedhjeve,

**V E N D O S I:**

1. Të miratojë Manualin e Komisionit të Zonës së Administrimit Zgjedhor, për zgjedhjet e pjesshme për kryetar të bashkisë Kavajë, Qarku Tiranë, të datës 7 maj 2017, sipas materialit bashkëlidhur.
2. Ky vendim hyn në fuqi menjëherë.

**Denar BIBA- Kryetar**

**Hysen OSMANAJ - Zëvendëskryetar**

**Bledar Skënderi Anëtar**

**Edlira JORGAQI- Anëtare**

**Gëzim VELESHNJA- Anëtar**

**Klement ZGURI - Anëtar**

**Vera SHTJEFNI - Anëtare**